DRESZKK konditerem  
Beiratkozási ív

**Olvassa át figyelmesen és ha tudomásul vette tegyen x-et minden rubrikába**:

□ A Dunamelléki Református Egyházkerület Székháza és Konferenciaközpontja (továbbiakban: DRESZKK) Konditermét mindenki annak rendeltetése szerint, saját felelősségére, saját és mások testi épségének szem előtt tartásával és a „DRESZKK Konditermének Házirendje” szabályzat betartásával köteles használni.

□ A Konditerem utcai cipőben és utcai ruházatban történő használata tilos. Átöltözésre az öltözők, illetve a cipő cseréjére az előtér biztosít lehetőséget. Az öltözőszekrény kulcsát köteles a használó a használat után a szekrényben hagyni.

□ A Konditeremben tilos az étkezés, szeszesital és egyéb tudatmódosító szer fogyasztása, valamint – akárcsak a pince egész területén – a dohányzás. A Konditermet tilos tudatmódosító szer hatása alatt igénybe venni.

□ A Konditeremben, az öltözőben és a zuhanyzóban mindenki köteles rendet hagyni maga után. A Konditerem súlyait, sporteszközeit használat után mindenki köteles a helyére visszahelyezni.

□ A Konditerem gépeinek, sporteszközeinek és berendezéseinek meghibásodását, ill. a meghibásodás és kár okozását mindenki köteles azonnal jelezni a Konditerem Felelősnek. A Konditerem használója teljes anyagi felelősséget vállal az általa okozott kárért.

□ A kondigépeket törülközővel kötelező használni. Az esetleges izzadtságnyomokat kötelező használat után eltüntetni. A Konditeremben kötelező felsőtestet takaró ruházat viselése.

□ A Konditermet használók, az első használat előtt írásban felelősség- és kötelezettség vállalási nyilatkozatot kell, hogy tegyenek.

□ A Konditerem használója a Konditerem használata közben köteles a Konditerem Felelős, a DRESZKK munkatársainak és a Ráday Felsőoktatási Diákotthon (továbbiakban: RFD) igazgatójának és vezetőségének utasításait betartani.

□ A Konditerem használója köteles a Konditerem használatának végével annak kulcsát a portára visszajuttatni. A kulcsot másik felhasználónak átadni csak abban az esetben lehet, amennyiben a másik felhasználó arcképes igazolványával kiváltja az előző felhasználó igazolványát a portán. Szintén kötelező az öltözőszekrény kulcsát használat után annak zárjában hagyni.

□ A Konditerem használója köteles a Konditerem elhagyásakor a Konditerem és az odavezető folyosó világítását maga után eloltani, a futópadokat áramtalanítani.

□ A Konditerem használója tudomásul veszi, hogy a Konditerem felelősei, ill. az RFD igazgatója időszakosan vagy véglegesen eltilthatja a Konditerem használatától amennyiben nem tartja be annak házirendjét. Kitiltása után semmilyen anyagi igénnyel nem léphet fel a Konditerem üzemeltetőivel szemben.

□ A Konditerem használója tudomásul veszi, hogy a „DRESZKK kondicionáló termének házirend”-jének megszegőivel szemben az RFD igazgatója fegyelmi eljárást kezdeményez, amely akár a Diákotthoni jogviszony megszűnésével is járhat.

□ Aláírásommal hozzájárulok ahhoz, hogy adataimat a DRESZKK adminisztratív okokból megőrizze.

□ **Alulírott aláírásommal nyilatkozom arról, hogy a fentebbi pontokat és a „DRESZKK Konditermének Házirendje” c. szabályzatot megismertem és magamra nézve kötelező érvényűnek fogadom el.**

□ **Alulírott aláírásommal nyilatkozom arról, hogy a DRESZKK Konditermét a saját felelősségemre használom és az alagsorban a saját felelősségemre** tartózkodom.

Kelt, Budapest:\_\_\_\_\_\_\_\_\_\_\_\_\_\_\_\_\_\_\_\_ Aláírás:  
 Név olvashatóan:

Szül. hely, idő:

Azonosító okirat típusa, száma: